Up-90/13, U-I-22/13
Natisni
Opravilna št.:
Up-90/13, U-I-22/13
Datum odločitve:
5. 6. 2013
ECLI:
ECLI:SI:USRS:2013:Up.90.13
Akt:
Ustavna pritožba zoper ugotovitveno odločbo Zavoda za pokojninsko in invalidsko zavarovanje Slovenije št. 1 07 005399 z dne 27. 8. 2012

Zakon za uravnoteženje javnih financ (Uradni list RS, št. 40/12 in 105/12) (ZUJF), 2. odst. 143. čl.
Izrek:
Ustavna pritožba zoper ugotovitveno odločbo Zavoda za pokojninsko in invalidsko zavarovanje Slovenije št. 1 07 005399 z dne 27. 8. 2012 se zavrže.

Pobuda za začetek postopka za oceno ustavnosti drugega odstavka 143. člena Zakona za uravnoteženje javnih financ (Uradni list RS, št. 40/12 in 105/12) se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.b.1.5, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Jožef Skornšek, Mozirje
Datum vloge:
16. 1. 2013
Vrsta odločitve:
sklep
Vrsta rešitve:
zavrženje
Dokument:
US30146
Dokument v PDF obliki:
Up-90-13, U-I-22-13.pdf
138 KB
Prenesite datoteko
Up-90/13-5
U-I-22/13-5
5. 6. 2013
SKLEP
Ustavno sodišče je v postopkih za preizkus ustavne pritožbe in pobude Jožefa Skornška, Mozirje, na seji 5. junija 2013
sklenilo:
1. Ustavna pritožba zoper ugotovitveno odločbo Zavoda za pokojninsko in invalidsko zavarovanje Slovenije št. 1 07 005399 z dne 27. 8. 2012 se zavrže.
2. Pobuda za začetek postopka za oceno ustavnosti drugega odstavka 143. člena Zakona za uravnoteženje javnih financ (Uradni list RS, št. 40/12 in 105/12) se zavrže.
OBRAZLOŽITEV
1. Pritožnik izpodbija odločbo Zavoda za pokojninsko in invalidsko zavarovanje Slovenije, s katero mu je bila na podlagi drugega odstavka 143. člena Zakona za uravnoteženje javnih financ (v nadaljevanju ZUJF)
pokojnina zmanjšana za 233,40 EUR. Hkrati z ustavno pritožbo vlaga tudi pobudo za začetek postopka za oceno ustavnosti navedene določbe ZUJF. Meni, da je izpodbijana določba v neskladju s 14. in  50. členom Ustave.
2. Ustavno sodišče je ustavno pritožbo zavrglo, ker pravna sredstva niso izčrpana (1. točka izreka).
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Ustavno sodišče je z odločbo št. U-I-186/12 z dne 14. 3. 2013 (Uradni list RS, št. 25/13) razveljavilo izpodbijano določbo ZUJF. Pobudnik že zato ne izkazuje pravnega interesa za presojo ustavnosti navedene določbe. Glede na navedeno je Ustavno sodišče njegovo pobudo zavrglo (2. točka izreka).
5. Ustavno sodišče je sprejelo ta sklep na podlagi pete alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: podpredsednik mag. Miroslav Mozetič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Podpredsednik